Jean-Jacques Bougouhi

Jean-Jacques Bougouhi (s. 12. kesäkuuta 1992 Bingerville, Norsunluurannikko) on norsunluurannikkolainen jalkapalloilija. Pelipaikaltaan hän on hyökkääjä.

Bougouhi pelasi kotimaassaan kesään 2014 asti. Kaudella 2014–2015 hän teki Shirakille 20 maalia Armenian liigassa ollen joukkueensa paras ja koko sarjan toiseksi paras maalintekijä. Bougouhi ehti pelata Shirakissa kaudella 2015–2016 yhden sarjaottelun, kunnes siirtyi elokuussa 2015 Venäjän 1. divisioonassa pelaavaan Armaviriin 250 000 euron siirtosummalla. Hän teki kaudella 2015–2016 kuusi maalia 21 sarjaottelussa. Kesällä 2016 Bougouhi siirtyi Venäjän liigassa pelaavaan Ural Ekaterinburgiin, jossa hän kaudella 2016–2017 pelasi kaksi ottelua.

Heinäkuussa 2017 Bougouhi siirtyi Veikkausliigassa pelaavaan HJK:hon.

Lähteet 

Norsunluurannikkolaiset jalkapalloilijat
Vuonna 1992 syntyneet
Elävät henkilöt